In nomine Patris et Filii et Spiritus Sancti. Notum sit omnibus tam futuris quam presentibus quoniam  dominus Gerardus de Cupis, ob remedium anime sue suorumque antecessorum, ecclesie  Morimundi et fratribus ibi Deo servientibus concessit in territorio de Danfele omnia  vana pascua ad opus peccorum suorum, et in nemoribus fagenam et glandes ad opus  porcorum et ad opus ignium ligna et ad fabricandum omnes silvas. Remisit etiam eis  querimoniam cujusdam prati. Divisionem etiam quendam cujusdam terre qui per sex homines debuit  monstrata et non fuit similiter remisit. Remisit etiam omnes querimonias quas olim  usque ad presens conquestus fuerat. Insuper per omnem terram concessit ecclesie Morimundi omnia vana pascua si carta aut legitimis testibus probare potuerint  quod ab ipso vel a fratre suo sibi olim donata fuerunt. Quod si dominus Gerardus ab hoc  deviare quoquomodo voluerit, dominus Symon Clavismontis spopondit se manutenere ac in pace amodo tenere, et hoc sigilli impressione firmare precepit.  Testes sunt : Guibertus prior Clavismontis, Aynardus de Bordons, Humbertus clericus, Aynardus  miles. Actum est hoc laudante Reynerio vicecomite. Item de laude vicecomitis testes sunt : Gerardus de Lamolere, Hymfridus de Lanches, Aynardus miles,  Humbertus clericus, Aynardus de Bordons. Anno ab incarnatione Domini M° C°  LXX° IIII°. 
